สังคมข่าวหุ้นเกียรติก้อง ว่องไวยากร
ตลาดหุ้นเล่นข้างอังกฤษอยู่ต่อ*******ตลาดหุ้นทั่วโลกฟื้นตัว เชื่อว่าอังกฤษจะไม่ออกจากอียู แต่ก็อย่าประมาทเพราะผลประชามติจริงยังไม่ออก เผื่อเหนียวไว้บ้างถ้าจะเก็บก็ให้เล่นหุ้นกลุ่มบริโภคในประเทศไว้ก่อน แนวรับให้ไว้ 1,390 จุดแนวต้าน 1,460 จุด แต่ลงยังไงก็ไม่น่าจะเกิน 5% เนื่องจากอังกฤษไม่มีการค้ากับไทยมากนักแต่ที่เกี่ยวข้องกันมากน่าจะเป็นเรื่องฟุตบอลมากกว่า
22 มิ.ย. 2559

ตลาดหุ้นเล่นข้างอังกฤษอยู่ต่อ*******ตลาดหุ้นทั่วโลกฟื้นตัว เชื่อว่าอังกฤษจะไม่ออกจากอียู แต่ก็อย่าประมาทเพราะผลประชามติจริงยังไม่ออก เผื่อเหนียวไว้บ้างถ้าจะเก็บก็ให้เล่นหุ้นกลุ่มบริโภคในประเทศไว้ก่อน แนวรับให้ไว้ 1,390 จุดแนวต้าน 1,460 จุด แต่ลงยังไงก็ไม่น่าจะเกิน 5% เนื่องจากอังกฤษไม่มีการค้ากับไทยมากนักแต่ที่เกี่ยวข้องกันมากน่าจะเป็นเรื่องฟุตบอลมากกว่า
*********THAI ดาวรุ่งกลุ่มสายการบิน ดีดแรง หลังจากที่ EASA ตัดสินใจไม่ขึ้นบัญชีดำสายการบินของไทย  ปีนี้เกจิคาดจะกลับมามีกำไรที่ 5.45 พันล้านบาท จากขาดทุน 1.30 หมื่นล้านบาททั้งนี้ เนื่องจากแผนฟื้นฟูกิจการเป็นไปตามเป้าหมายต้องยกเครดิตให้เฮีย ”จรัมพร” โน่น
********ไทยคมโดนพิษสัมปทานเต็มๆราคาหุ้นร่วงจากท้องฟ้าเหมือนดาวเทียมตก เกจิมองต้นทุนสูงขึ้นขณะที่กำไรมีแนวโน้มต่ำลง งานนี้ไม่รู้ว่าจะออกหัวหรือก้อยถ้ารัฐบาลจะกลับมาใช้ระบบสัมปทานจริงๆ แบบว่าถอยก่อนดีกว่า****JAS ของเขาดีจริงๆ ล่าสุดประกาศปันผลระหว่างกาลจากกำไรสะสม ณ 31 มีนาคม 2559 ในอัตราหุ้นละ 0.15 บาท ขึ้นเครื่องหมาย XD  4 ก.ค. 2559 ให้จ่ายปันผลวันที่  20 ก.ค.นี้ ซื้อตอนนี้ก็ยังไม่สาย
****BLAND ยังน่าสนใจ ตราบใดที่ยังไม่จ่ายปันผล หรือขึ้นเครื่องหมาย XD  ปันผลรอบนี้อัตรา 0.07 บาท/หุ้น  ขึ้น XD วันที่ 5 ก.ค.ราคายังไต่ระดับยืนเหนือ 1.60 บาทได้รอจังหวะย่อค่อยเข้าไปรับปลอดภัยกว่า
*****ดีแทคต้องรีบชี้แจงหลังเสี่ยบุญชัย เชิญญาติโยมเข้ามาสวดมนต์ที่วัดพระธรรมกาย  งานนี้ผู้บริหารดีแทคหวั่นว่าจะลามไปถึงธุรกิจมือถือเลยต้องแตะเบรกกันหน่อยแถมบอกว่าเป็นแค่กรรมการไม่ได้นั่งบริหารเข้าใจกันบ้างซิ
****IVL  ฟื้นต่อมีแนวต้าน 34.50-35 บาท รอบนี้น่าจะไปได้ หากตลาดฯ ไม่แย่มาก  กำไรไตรมาส 2 คาดว่าจะมีการฟื้นตัวที่โดดเด่น เมื่อเทียบกับที่ผ่านมาจากราคาปิโตรฯ ที่ดีขึ้น
*****ACAP หุ้นเทิร์นอะราวด์ โกยสินเชื่อแทบไม่ทันเลยต้องมาขายหุ้นกู้รอบสอง ให้ดอกเบี้ยสูง 5.6% ในชั่วโมงนี้หาไม่ได้อีกแล้ว ผู้บริหารบอกว่าผลการดำเนินงานไตรมาสที่สองดีกว่าปีก่อนแน่นอน และดีกว่าไตรมาสแรกด้วยแบบนี้ใครยังไม่มีสะสมก็หาเก็บไว้ได้นะ
********TRC ใกล้มีข่าวดีเร็วๆ นี้เป้าหมายราคาแถวๆ 2 บาทเหมืองแร่โปแตชที่ชัยภูมิเริ่มเดินหน้าครึ่งปีหลังนี้ขุมทรัพย์มหาศาลทำให้บริษัทมีกำไรเติบโตได้ในระยะยาว  ซึ่งเป็นทั้งผู้รับเหมาและผู้ร่วมทุน ตั้งแต่ไตรมาสที่ 2 เป็นต้นไปกำไรจะกลับมาโดดเด่น ราคาตอนนี้ถือว่ามีส่วนลดมากมาย
******AJD ยังลูกผีลูกคน ไม่รู้ว่าจะติดแคชฯ อีกรอบหรือไม่แม้ว่าวันที่ 24 มิ.ย.นี้ จะเป็นวันสุดท้าย แต่หากมีการต่อแคชฯ ออกไปอีกโอกาสที่จะไปสูงกว่านี้คงเป็นไปได้ยาก ทรงหุ้นก็แบบไม่กล้าขึ้น ราคาไม่เกิน 1.29 บาทรอลุ้นกันอีกทีว่าจะหลุดแคชฯ หรือเปล่า
********วานนี้ หุ้น SINGER และ JMT เด้งรับ ครม.ไฟเขียวมาตรการช่วยเหลือเกษตร กว่า4 หมื่นล้านบาท เงินสะพัดอีกรอบงานนี้ขณะที่ราคาของหุ้นซิงเกอร์ก็ยังขึ้นน้อยกว่าหุ้นในกลุ่มเดียวกันทำให้วิ่งชนซิลลิ่งไปตามระเบียบ
********รถไฟไทย-จีนยังเจอโรคเลื่อนต่อไป ล่าสุดเคาะราคากันที่ 1.8 แสนล้านบาท คมนาคมก็ยังกัดฟันบอกว่าจะเสนอครม.เดือนหน้าขณะที่รถไฟฟ้าสายสีแดง ช่วงบางซื่อ-หัวลำโพง และบางซื่อ-หัวหมาก (มิสซิ่งลิงค์) วงเงินลงทุนรวมประมาณ 3.8 หมื่นล้านบาทก็ต้องเลื่อนไปเช่นกัน แบบนี้ไงที่นายกฯ บิ๊กตู่เลยต้องโดดลงมาเล่นเองคุมบอร์ดขับเคลื่อนโครงการลงทุนขนาดใหญ่ปล่อยให้สมคิดทำคนเดียวคงจะไม่ไหว********